[image: image1.png](1Penang





Ruj Kami : PGT-2019/100/OCY/mm
Tarikh: 27hb Ogos 2019
YBHG. AR. YEW TUNG SEANG

Datuk Bandar

Majlis Bandaraya Pulau Pinang

Paras 17, KOMTAR

10675 PULAU PINANG.

YBhg.

PROGRAM "PENANG STREET FOOD FESTIVAL 2019" PADA 23HB DAN 24HB NOVEMVBER 2019 DI LEBUH PANTAI, PULAU PINANG

Dengan segala hormatnya merujuk kepada perkara tersebut di atas.


2.
Dimaklumkan bahawa Penang Global Tourism bagi pihak Kerajaan Negeri Pulau Pinang akan menganjurkan program "Penang Street Food Festival 2019" sebagai platform untuk memperkenalkan lagi makanan yang menjadi tarikan "icon" Negeri Pulau Pinang di samping mempelbagaikan program Pelancongan Negeri Pulau Pinang. Pulau Pinang yang terkenal dengan destinasi makanan atau "Food Heaven" akan lebih melonjak dengan adanya "Penang Street Food Festival".

3.
Bagi merealisasikan hasrat ini, Jawatankuasa Penganjur telah pun mengenal pasti dua (2) lokasi untuk diadakan "Penang Food Festival 2019" seperti berikut:



i.
Tempat


:
Lebuh Pantai, Gat Lebuh Gereja, 

Lebuh Bishop dan Lebuh Gereja
   

Tarikh         


:
23hb dan 24hb November 2019 (2 hari)
    

Masa   


:
5.00 petang hingga 11.00 malam

          Tarikh Persiapan Tapak 
:    
22hb November 2019

4.
Sebagai persediaan awal, pihak Jawatankuasa Penganjur ingin memohon kerjasama dan bantuan dari Majlis Bandaraya Pulau Pinang berhubung dengan perkara-perkara seperti berikut:

i.
Pengunaan Lebuh Pantai, Gat Lebuh Gereja, Lebuh Bishop dan Lebuh Gereja pada tarikh dan masa yang dinyatakan seperti di para 3 (i). Satu perbincangan lanjut dengan pihak PDRM akan diadakan berhubung dengan penutupan jalan dan laluan kenderaan pada hari-hari yang dinyatakan di atas.

ii.
Menceriakan kawasan Lebuh Pantai, Gat Lebuh Gereja, Lebuh Bishop dan Lebuh Gereja dengan lampu-lampu hiasan dan memastikan lampu-lampu yang sedia ada diselenggara dan berfungsi.
iii.
Memastikan tahap kebersihan di kawasan tersebut sebelum, semasa dan selepas program "Penang Street Food Festival 2019" ini dan menempatkan tong-tong sampah yang mencukupi.
iv.
Mengawal penjaja tanpa izin dalam masa tempoh "Penang Street Food Festival 2019" ini dijalankan.

v.
Membantu pihak PDRM mengawal lalulintas sepanjang "Penang Street Food Festival 2019" ini dijalankan di kawasan Lebuh Pantai, Gat Lebuh Gereja, Lebuh Bishop dan Lebuh Gereja
vi.
Pengecualian bayaran untuk pemasangan "banner", "streamers" dan papan iklan sementara untuk mempromosikan "Penang Street Food Festival 2019".


vii.
Mengeluarkan lesen sementara kepada peniaga-peniaga yang dipilih oleh Jawatankuasa Penganjur untuk berniaga sepanjang "Penang Street Food Festival 2019" ini dijalankan.
viii.
"Fogging" dan menangkap anjing-anjing liar di kawasan-kawasan "Penang Street Food Festival 2019" ini dijalankan.
5.
Untuk makluman pihak YBhg., Mesyuarat Penyelarasan "Penang Street Food Festival 2019" ini akan diadakan dalam masa yang terdekat dan sekiranya terdapat perkara-perkara untuk tindakan MBPP selain daripada yang dinyatakan di atas, maka ianya akan dimaklumkan kepada pihak YBhg.
6.
Kerjasama pihak YBhg. bagi menjayakan "Penang Street Food Festival 2019" adalah sangat dihargai demi untuk memajukan lagi Industri Pelancongan Negeri Pulau Pinang.

Sekian, terima kasih.

"CEKAP AKAUNTABILITI TELUS"
Yang Benar,

…………………………….
(OOI CHOK YAN)
Ketua Pegawai Eksekutif

Penang Global Tourism
Penang Global Tourism Sdn Bhd 50689-x (State Tourism Bureau)

No.8-B (First Floor), The Whiteaways Arcade, Lebuh Pantai, 10300, Penang, Malaysia

T / +604-264 3456 F / +604 264 3455 E / info@penangglobaltourism.com

